**Telki Község**

**Jegyzője**

**Előterjesztés**

**A szavazatszámláló bizottsági tagok és póttagok megválasztásáról**

**Az előterjesztés mellékletei**: ---

**Az előterjesztést tárgyalja**: képviselő-testület

**Az előterjesztés elfogadása**: minősített többség

A választási eljárásról szóló 2013. évi XXXVI. törvény (továbbiakban: Ve.) értelmében a választások lebonyolítói a választási szervek, melyeknek két típusa van: a választási bizottságok és a választási irodák. A választási bizottságok a választópolgárok független, kizárólag a törvénynek alárendelt szervei, amelyeknek elsődleges feladata a választási eredmény megállapítása, a választások tisztaságának, törvényességének biztosítása, a pártatlanság érvényesítése és szükség esetén a választás törvényes rendjének helyreállítása.

A Ve. 24.§ (1) bekezdése rendelkezik arról, hogy a szavazatszámláló bizottság (továbbiakban: SZSZB) három tagját és szükséges számban póttagokat a települési önkormányzat képviselő- testülete az országgyűlési képviselők általános választásának kitűzését követően, legkésőbb a szavazás napja előtti huszadik napon választja meg, személyükre a helyi választási iroda (továbbiakban: HVI) vezetője tesz indítványt. Az SZSZB tagokat és a póttagokat települési szinten kell megválasztani, vagyis a tagokat és a póttagokat nem adott SZSZB-be választja meg a képviselő-testület.

A törvény részletesen szabályozza a választási bizottságok – közöttük az SZSZB–k kialakítására vonatkozó elveket és az összeférhetetlenség eseteit: - az SZSZB választott tagja az lehet, aki az országgyűlési képviselők választásán választható (jelöltként indulhat). - Az SZSZB-nek csak a településen lakcímmel rendelkező, a központi névjegyzékben szereplő választópolgár lehet a tagja. - Az SZSZB-nek nem lehet tagja a köztársasági elnök, a háznagy, képviselő, alpolgármester, jegyző, másik választási bizottság tagja, választási iroda tagja, a Magyar Honvédséggel szolgálati jogviszonyban álló személy, valamint jelölt (Ve. 18.§ 2.bek.

A megválasztott SZSZB-k tagjainak és póttagjainak megbízatása a következő általános választásra megválasztott választási bizottság alakuló üléséig tart. (Ve. 33.§ (3) a) pont.) A Ve. 25. § (1) bekezdése alapján a választási bizottság tagjaira és póttagjaira tett indítványhoz módosító javaslat nem nyújtható be.

A Ve. 25.§ (2) bekezdése szerint a választási bizottság tagjainak és póttagjainak megválasztásáról egy szavazással dönt a képviselő-testület. Az SZSZB választott tagja és póttagja (valamint megbízott tagja) legkésőbb a szavazást megelőző második napon a polgármester előtt esküt vagy fogadalmat tesz. (Ve. 37.§. (1) bek.)

Fent leírtak alapján a mellékelt határozati javaslatban terjesztem elő az SZSZB-k választott tagjainak, póttagjainak megválasztására vonatkozó javaslatomat. Tájékoztatom továbbá a tisztelt képviselő-testületet, hogy a határozati javaslatban felsorolt jelöltekkel szemben a Ve. 18.§-ban foglalt összeférhetetlenségi ok – nyilatkozataik alapján – nem áll fenn, továbbá választójoggal rendelkeznek, így megválasztásuknak jogi akadálya nincsen.

Telki község Önkormányzat Képviselő-testülete a választási eljárásról szóló 2013. évi XXXVI. törvény 24. § (1) bekezdésében, valamint 25. §-ában biztosított jogkörében eljárva, Telki község területén működő szavazatszámláló bizottságok tagjainak és póttagjainak az alábbi választópolgárokat választja meg:

|  |  |  |
| --- | --- | --- |
| **Tagok** | | |
|  | **Név** | **Lakcím** |
|  |  |  |
|  | Dobsáné Gregor Éva | 2089 Telki, Harangvirág u. 26. |
|  | Tóthné Kompp Éva | 2089 Telki, Pipacs u. 18. |
|  | Nagy Katalin | 2089 Telki, Dombhát u. |
|  | Weiszgerber Vilmosné | 2089 Telki, Fő u. 55. |
|  | Antoniuné Balázs Veronika | 2089 Telki, Fő u. 24. |
|  | Gerhát Józsefné | 2089 Telki, Pipacs u.2. |
|  | Kusner Ilona | 2089 Telki, Petőfi u. 18. |
|  | Polló László | 2089 Telki, Völgy utca |
|  | Laczkó Sándorné | 2089 Telki, Erdő u.11. |
|  | Gedai Károlyné | 2089 Telki, Legelődombi út 59. |
|  | Dura Béláné | 2089 Telki, Szajkó u. 18. |
|  | Komáromi Irén | 2089 Telki, Tölgyfa u. 7/B. |

|  |  |  |
| --- | --- | --- |
| **Póttagok** | | |
|  | **Név** | **Lakcím** |
|  | Laky Balázs | 2089 Telki, Fő u.21. |
|  | Juhos-Kiss Álmos | 2089 Telki, Árnyas u. 6. |
|  | Breinich Attila | 2089 Telki, Kőrisfa u.3. |
|  | Dombovári Ágnes | 2089 Telki, Kőrisfa u.3. |
|  | Fábián Tamás | 2089 Telki, Akácos út 10. |
|  | Gacs Károly | 2089 Telki, Akácos út 28. |
|  |  |  |

Határidő: azonnal

Felelős: Helyi Választási Iroda vezetője